Keywords

Summary



Keywords

1. Kopienas preču zīme – Trešo personu apsvērumi un iebildumi – Iebildumu izskatīšana – Piemērojamība – Agrākas preču zīmes atšķirtspēja – Pārbaudes ierobežošana ar preču zīmes reģistrācijas pieteicēja pieteiktajām precēm, izņemot iespējamas citas preces, ko apzīmē agrāka preču zīme

(Padomes Regulas Nr. 40/94 8. panta 1. punkta b) apakšpunkts)

2. Kopienas preču zīme – Kopienas preču zīmes definīcija un tās iegūšana – Relatīvi atteikuma pamatojumi – Identiskas vai līdzīgas agrākas preču zīmes, kas ir reģistrēta attiecībā uz identiskām vai līdzīgām precēm vai pakalpojumiem, īpašnieka iebildums – Sajaukšanas iespēja ar agrāku preču zīmi – Grafiska preču zīme "DIESELIT" un vārdiskas preču zīmes “DIESEL”

(Padomes Regulas Nr. 40/94 8. panta 1. punkta b) apakšpunkts)

3. Kopienas preču zīme – Trešo personu apsvērumi un iebildumi – Iebildumu izskatīšana – Piemērojamība – Absolūti atteikuma pamatojumi, ko norāda preču zīmes reģistrācijas pieteicējs – Izslēgšana – Iespēja izmantot akta atcelšanas tiesvedības Kopienas vai valsts līmenī

[Padomes Regulas Nr. 40/94 7. pants un 8. panta 1. punkta b) apakšpunkts]

Summary

1. Pārbaudot iebildumus, ko agrākas preču zīmes īpašnieks iesniedza, pamatojoties uz Regulas Nr. 40/94 par Kopienas preču zīmi 8. panta 1. punkta b) apakšpunktu, agrākas preču zīmes atšķirtspējas pakāpes novērtējums ir jāveic, ņemot vērā preces, ar kurām ir pamatots iebildums, tas ir – preču zīmes pieteicēja pieteiktās preces. Nav vajadzības apskatīt citas preces, attiecībā uz kurām iebildumu iesniedzējs ir pieteicis reģistrāciju un kas ietilpst tajās pašās klasēs kā preču zīmes pieteicēja pieteiktās preces.

(sal. ar 54.–55. punktu)

2. Itālijas un Eiropas sabiedrībai pastāv sajaukšanas iespēja starp grafisko apzīmējumu “DIESELIT”, kas saskaņā ar pieteikumā norādīto krāsu aprakstu ir šī termina attēls sarkanā krāsā un kura kā Kopienas preču zīmes reģistrācija ir pieteikta attiecībā uz gludekļiem, tvaika gludekļiem un gludināmiem dēļiem, kas, attiecīgi, ietilpst 7., 11. un 21. klasē saskaņā ar Nicas Nolīgumu, un vārdiskām preču zīmēm “DIESEL”, kas reģistrētas agrāk Itālijā attiecībā uz visām no 1. līdz 42. klasei ietilpstošajām precēm un kā Kopienas preču zīme attiecībā uz 11., 19., 20. un 21. klasē ietilpstošajām precēm, ciktāl, no vienas puses, preces, uz kurām attiecas reģistrācijai pieteiktā preču zīme, un preces, uz kurām attiecas agrākas preču zīmes, ir identiskas vai līdzīgas, un, no otras puses, konfliktējošie apzīmējumi ir līdzīgi no vizuāla, fonētiska un konceptuāla viedokļa, no kā izriet, ka mērķa sabiedrības daļa varētu uzskatīt, ka attiecīgās preces ir no tā paša uzņēmuma vai, attiecīgā gadījumā, no ekonomiski saistītiem uzņēmumiem.

(sal. ar 43., 48., 51., 58.–59. punktu)

3. Pārbaudot iebildumus, ko agrākas preču zīmes īpašnieks iesniedza, pamatojoties uz Regulas Nr. 40/94 par Kopienas preču zīmi 8. panta 1. punkta b) apakšpunktu, preču zīmes pieteicējs nedrīkst atsaukties uz absolūto atteikuma pamatojumu apzīmējuma likumīgai reģistrācijai valsts reģistrā vai Iekšējā tirgus saskaņošanas birojā (preču zīmes, paraugi un modeļi). Absolūto atteikuma pamatojumu, kas noteikti Regulas Nr. 40/94 7. pantā, pārbaude neietilpst iebildumu procesā un šis pants neietilpst to noteikumu skaitā, sakarā ar kuriem ir jānovērtē apstrīdētā lēmuma, kas apmierina iebildumus, likumība.

Ja saskaņā ar preču zīmes reģistrācijas pieteicēja viedokli agrāka preču zīme tika reģistrēta, pārkāpjot Regulas Nr. 40/94 7. pantu, tam jālūdz agrākās Kopienas preču zīmes atzīšana par spēkā neesošu saskaņā ar šīs regulas 51. pantu, vai, ja runa ir par valsts preču zīmi – attiecīgajā dalībvalstī ierosinātā tiesvedība par akta atcelšanu.

(sal. ar 71. punktu)